Diari Oficial de la Generalitat Valenciana


Sumari del DOGV 4902, del 14-12-2004 (2004/12701)

Informació pública de la modificació del pla de reforma interior de millora en tràmit per al desenvolupament de l'actuació integrada de la unitat d'execució de l'UZI-3, la Magdalena, del Pla General de Petrer.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4902

Data del DOGV
:   14-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12241


Organisme emissor
:   Ajuntament de Petrer

Tipus de document
:   Anunci

Informació pública de la modificació del pla de reforma interior de millora en tràmit per al desenvolupament de l'actuació integrada de la unitat d'execució de l'UZI-3, la Magdalena, del Pla General de Petrer. [2004/Q12637]
  
En compliment del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, s'informa que l'alcalde president, mitjançant el Decret de l'Alcaldia, de data 14 de juny de 2004, ha dictat la següent resolució en l'expedient relatiu al pla de reforma interior de millora del programa per al desenvolupament de l'actuació integrada de la unitat d'execució de l'UZI-3, la Magdalena, del Pla General de Petrer:
  
Primer
  
Sotmetre a informació pública la modificació del pla de reforma interior de millora en tràmit, presentat el dia 19 d'octubre de 2004 per l'urbanitzador del programa per al desenvolupament de l'actuació integrada de la unitat d'execució de l'UZI-3, la Magdalena, del Pla General de Petrer, mitjançant un avís a tots els titulars cadastrals de drets afectats pel document, i la publicació d'un edicte en un diari d'informació general editat a la Comunitat Valenciana i en el diari oficial de la Comunitat Valenciana, i advertir de la possibilitat de formular al·legacions dins del termini de 20 dies hàbils, a comptar des del sendemà de la publicació en l'esmentat diari oficial, segons les condicions imposades en l'informe emés pels tècnics municipals.
  
Segon
  
Reiterar la suspensió, en els termes de l'article 57 de la Llei 6/1994, de 15 de novembre, i articles 101 a 103 del Text Refós de la Llei del Sòl de 1992, l'atorgament de llicències de parcel·lació de terrenys, edificacions i demolició, així com de llicències d'activitats qualificades i els acords aprovatoris de programes, en aquelles àrees del territori objecte de planejament les noves determinacions de les quals suposen modificació del règim urbanístic vigent, sense que siga necessari assenyalar expressament dites àrees.
  
No obstant això, podran concedir-se llicències basades en el règim vigent, sempre que es respecten les determinacions del nou planejament proposat.
  
En compliment de l'article 59.4 de la Llei 30/1992, de 26 de novembre, la present publicació val de notificació de l'acord plenari per a aquells interessats en el procediment que siguen desconeguts, s'ignore el lloc de la notificació, o bé intentada l'esmentada notificació no s'haguera pogut practicar, segons la relació següent.
  
Cosa que es publica perquè se'n prenga coneixement general i efectes, i es fa saber que, d'acord amb l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present acte és de mer tràmit i no s'hi pot interposar recurs, sense perjuí de mostrar-ne l'oposició per a considerar-la en la resolució que pose fi al procediment.